30.7.2005 Den Europæiske Unions Tidende L 200/73 KOMMISSIONENS FORORDNING (EF) Nr. 1259/2005 af 27. juli 2005 om indførelse af en midlertidig antidumpingtold på importen af vinsyre med oprindelse i Folkerepublikken Kina KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab (!), særlig artikel 7, efter høring af det rådgivende udvalg, og ud fra følgende betragtninger: 1. PROCEDURE 1.1. Indledning (1), Kommissionen modtog den 24. september 2004 en klage indgivet i henhold til artikel 5 i Rådets forordning (EF) nr. 384/96 om beskyttelse mod dumpingimport fra lande, der ikke er medlemmer af Det Europæiske Fællesskab, i det følgende benævnt »grundforordningen«, af følgende producenter, i det følgende benævnt »klageren«: Legré-Mante SA, Industria Chimica Valenzana S.p.A, Distilleries Mazzari S.p.a., Alcoholera Vinicola Europea S.A. og Comercial Quimica Sarasa s.l., der tegner sig for en væsentlig del, i dette tilfælde over 50 %, af Fællesskabets samlede produktion af vinsyre. (2) — Klagen indeholdt beviser for, at der fandt dumping sted i forbindelse med importen af vinsyre fra Folkerepublikken Kina, i det følgende benævnt »Kina«, og der som følge heraf forvoldes væsentlig skade, hvilket blev anset for at være tilstrækkeligt til at berettige indledningen af en procedure. (3) — Proceduren blev indledt den 30. oktober 2004 ved offentliggørelsen af en indledningsmeddelelse (?) i Den Europæiske Unions Tidende. 1.2. Parter, som er berørt af proceduren (4) — Kommissionen underrettede officielt klagerne, andre EF-producenter, de eksporterende producenter, importører, leverandører og brugere og brugersammenslutninger, som den vidste var berørt af sagen, samt repræsentanter for Kina om indledningen af proceduren. Interesserede parter fik lejlighed til at tilkendegive deres synspunkter skriftligt og til at anmode om at blive hørt inden for fristen i indled- ningsmeddelelsen. (5) — De klagende producenter, andre samarbejdsvillige EF-producenter, eksporterende producenter, impor- tører, leverandører, brugere og brugersammenslutninger tilkendegav deres synspunkter. Alle interes- serede parter, som anmodede om det, og som påviste, at der var særlige grunde til, at de burde høres, blev hørt. (6) — For at give eksporterende producenter i Kina mulighed for at fremsætte krav om markedsøkonomisk behandling eller individuel behandling, hvis de ønskede det, sendte Kommissionen formularer hertil til de kinesiske eksporterende producenter, som den vidste var berørt af sagen. Der blev modtaget krav om markedsøkonomisk status, eller individuel behandling, hvis de ikke opfyldte betingelserne for markedsøkonomisk status, fra tre eksporterende producenter. (7) — Der blev sendt spørgeskemaer til alle parter, som Kommissionen vidste var berørt af sagen, og til alle andre selskaber, som gav sig til kende inden for fristerne i ovennævnte indledningsmeddelelse. Der blev modtaget besvarelser af spørgeskemaet fra tre eksporterende producenter i Kina, en producent i det analoge land Argentina, syv EF-producenter og to brugere i Fællesskabet. (1) EFT L 56 af 6.3.1996, s. 1. Forordning senest ændret ved forordning (EF) nr. 461/2004 (EUT L 77 af 13.3.2004, s. 12). (?) EUT C 267 af 30.10.2004, s. 4.